Vita:Modern Magyarország Mozgalom

message: "Egyes szerkesztők" kifogásai megjelennek a lapon - azzal, hogy "további részletek a vitalapon". Ehhez képest vitalap még nincs is. Most hozom létre.
Pontosan mi a probléma a bejegyzéssel? Pecsételés, értelmezhetetlen kifogások helyett jó volna, ha konstruktív megjegyzések érkeznének, hogy mindenki számára elfogadható legyen a cikk! 
A pecsét elég nyomós indokkal került rá a cikkre, s az indoklás is ott szerepel: „elfogult, propagandajellegű, nem semleges”. A vitalap arra való, hogy ha valaki nem ért egyet a sablon kihelyezésével (ahogy most), akkor mindenki részletesen leírhassa az érveit pro és kontra. A magam részéről egyetértek a minősítéssel (ebből kiderül, hogy nem én tettem ki, tehát már ketten vagyunk), ugyanis a Wikipédia egy enciklopédia, ahol a cikkeknek semleges nézőpontúaknak kell lenniük. Ezért vettem ki a cikkből például az elfogadhatatlan módon megfogalmazott választási programot is. Véleményem szerint a másik két szakasznak sincs helye a cikkben ebben a formában (célkitűzések és hitvallás), mert – elnézést a minősítésért – ez is csak propagandaszöveg. A cikkben természetesen szerepelhetnek a párt elképzelései, politikai önmeghatározása, de ennek nem ez a formája egy enciklopédiában. Inkább arról kellene írni tárgyilagos hangnemben, hogy milyen előzményei voltak a párt létrejöttének, milyen szerepet játszik a magyar politikai életben (fontosabb megmozdulások és tevékenységek), mely társadalmi csoportok támogatására számít elsősorban, hogyan szerepel a választásokon (erről persze a maga idejében) stb. Ha nem is tökéletesek, de viszonylag jó példának fel lehet hozni több magyarországi párt szócikkét is: Demokratikus Koalíció, Együtt 2014, Összefogás Párt. Ezeket olvasd át, kérlek, mert valami hasonlónak kellene lennie a MoMa cikkének is. Kérésedre egyébként készítettem egy infoboxot, de nekem is volna egy kérésem: a hozzászólásaidat írd alá. Ennek módja, hogy az üzeneted befejeztekor rákattintasz a szerkesztőablak bal felső sarkában látható kék színű ceruzaikonra, mire a kurzor helyénél megjelenik négy hullámos vonal (~~~~). Mentéskor ez a négy vonal automatikusan átalakul aláírássá. Köszönöm. --Regasterios vita 2013. december 14., 14:35 (CET)
Kedves "Regasterios"! Nem kezdek el vitatkozni, pedig nyilván lehetne (nehogy már egy pártnak számítson a programja!), de nem az a célom, hogy a szempontjaimat érvényesítsem, hanem hogy szülessen egy tisztességes bejegyzés, amit nem láttok el sértő címkékkel. Köszönöm szépen, hogy létrehoztad az infoboxot! Valamiért nem tudom szerkeszteni (biztos az én hibám), ha lehet, javítsd ki: az alelnök Dr Pusztai Erzsébet, Nem Pálfy István (ahogy az a szövegben is szerepel). Remélem, sikerül megfelelően aláírnom... Köszönettel, --Modernpolitika vita 2013. december 14., 18:49 (CET)
Elnézést kérek, javítottam az infoboxot és a szöveget, én néztem el valamit. Nem tudom, mi okozhatja a problémát nálad. Ha leírod, hogy pontosan hogyan akartál szerkeszteni, talán meg tudom mondani, mi a gond.
A sablon úgy kerülhet le, ha a cikk 80 százalékát nem a párt kampányszövegszerű stílusban megfogalmazott és pontokba szedett célkitűzései, valamint az első személyben megírt hitvallása teszi ki. A szöveget nem a 2014-es választásra kell kihegyezni, hanem úgy kell megfogalmazni, hogy abból 5-10 év múlva is megtudhassa az olvasó, milyen fontos események határozták meg a párt életét 2013-ban és azt követően. Nem tudok mást mondani sajnos: mint láthatod, a többi párt szócikkében sincsenek hosszasan taglalt programpontok meg hitvallás, nincs is rajtuk sablon. Azt javaslom, töröld ezt a két szakaszt, s legfeljebb öt-hat mondatban, folyamatos szöveggel foglald össze a lényegüket, majd hagyd, hogy más szerkesztők írják tovább a cikket. --Regasterios vita 2013. december 14., 20:04 (CET)
thread_title:  Tartalmi segítség 

message: Miután a szerkesztés lezárult - a Wikipédia irányelveinek betartásával -, jó volna, ha védetté lehetné tenni az oldalt, a annak politikai jellege miatt.
Abban is az adminok segítségét kérem, hogy hozzanak létre az oldalon a többi politikai szervezet oldalán is látható info-dobozt.
Köszönöm! 
Nem igazán szoktunk levédeni szócikket pusztán a témája miatt. Erre általában akkor kerül sor, ha gyakori vandalizmus ér egy lapot. --Regasterios vita 2013. december 14., 14:35 (CET)
Értem. Nos, már alaposan átszerkesztették, de még mindig kint van a pecsét. Ha a pecsét marad, akkor akár maradhatna az eredeti szöveg is.--Modernpolitika vita 2013. december 14., 18:52 (CET)
thread_title:  Adminisztrátori segítség 

message: Bokros Lajos és a pártja nem indult a választásra. Olvastam az interneten, hogy nem indulnak a választásra !!!
MAREC2 – Modernpolitika üzenőlapja   2013. december 14., 10:51‎  (CET) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title:  2014-es Magyarországi országgyűlés.